**DOPRAVNÁ AKADÉMIA, ROSINSKÁ CESTA 2, ŽILINA**

**Oznam č. 15 / 2018**

# MATURITA 2018

**Pokyny k opravnému termínu externej časti a písomnej forme internej časti MS (OT EČ a PFIČ MS)**

Mimoriadne skúšobné obdobie

Vypracovala: Ing. Eva Rezníčková, ZRŠ školský koordinátor MS

Ing. Mária Vítová, PhD.

august 2018 riaditeľka školy

## MATURITA 2018

### *Opravný termín - externá časť a písomná forma internej časti maturitnej skúšky (OT EČ a PFIČ MS)*

Organizáciu maturitnej skúšky v školskom roku 2017/2018 upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a vyhláška č. 318/2008 Z. z. o ukončovaní štúdia na stredných školách v znení neskorších predpisov.

**OT EČ a PFIČ MS nie je verejný.** Vstup do učebne, v ktorej prebieha OT EČ a PFIČ MS, majú povolený iba: žiaci danej skupiny, školský koordinátor, administrátor, pomocný dozor, predseda ŠMK, predseda PMK, predstaviteľ Štátnej školskej inšpekcie (ŠŠI), poverený zamestnanec NÚCEM. Do učebne, v ktorej prebieha OT EČ a PFIČ MS majú vstup zakázaný nepovolané osoby, napr. novinári, televízne štáby, rodičia žiakov, učitelia školy, ktorí sa nepodieľajú na organizácií OT EČ a PFIČ MS, atď.

**OT EČ a PFIČ MS v mimoriadnom skúšobnom období bude na našej škole administrovaný pre žiakov určených škôl z *anglického jazyka* *(úroveň B1)* dňa *5. septembra 2018.***

**Časový harmonogram OT EČ a PFIČ MS z ANJ**

|  |  |
| --- | --- |
|  | **Čas** |
| Príchod žiakov do budovy školy, ktorí konajú OT EČ alebo OT EČ+PFIČ MS | najneskôr do 9:00 h |
| Úvodné pokyny pred administráciou testov OT EČ MS v určenej učebni +/ | 9:25 – 9:45 h |
| Administrácia testov OT EČ MS | 9:45 – 11:25 h |
| Prestávka pre žiakov | 11:25 – 12:30 h |
| Príchod žiakov do budovy školy, ktorí konajú iba OT PFIČ MS | najneskôr o 12.00 h |
| Úvodné pokyny pred administráciou OT PFIČ MS v určenej učebni +/ | 12:30 – 13:00 h |
| Administrácia OT PFIČ MS | 13:00 – 14:00 h |

+/ Žiaci sú povinní byť počas úvodných pokynov v určených učebniach pod dozorom administrátora.

***Prestávka pre žiakov je určená na obed a na oddych v budove školy!***

***Žiaci sú povinní priniesť si občiansky preukaz!***

**V prípade, že sa v priebehu OT EČ alebo PFIČ MS žiak správa nevhodným spôsobom** (*odpisuje, používa nepovolené pomôcky, mobilný telefón alebo iné elektronické zariadenie, komunikuje s inými žiakmi, vyrušuje)* a aj po opätovnom upozornení pokračuje v nevhodnom správaní, administrátor preruší činnosť žiaka a prevezme jeho test a OH (alebo tlačivo PFIČ MS, témy PFIČ MS), pomocné papiere (koncept PFIČ MS) pričom žiak zostane v učebni. **Administrátor požiada pomocný dozor**, aby ihneď privolal predsedu PMK. Administrátor zostáva po celý čas prítomný v učebni a zabezpečuje, aby ostatní žiaci mohli nerušene pracovať. Privolaný predseda PMK (ďalej predseda) po zvážení situácie rozhodne, či boli naplnené dôvody na prerušenie časti MS žiaka. **Ak predseda predmetovej maturitnej komisie preruší žiakovi skúšku**, **žiak musí opustiť učebňu, skúška je neplatná a bude ju musieť opakovať v riadnom termíne nasledujúceho školského roka.**

**Za nevhodné správanie žiaka na maturitnej skúške škola považuje najmä tieto porušenia:**

* žiak javí známky požitia alkoholu (odmietne sa podrobiť dychovej skúške), omamných látok prípadne iných prekurzorov,
* žiak porušuje morálne a etické princípy správania (používa vulgarizmy, narúša iných žiakov) a iné porušenia, ktoré sú v rozpore so školským poriadkom,
* žiak opakovane neuposlúchne (2x a viac) upozornenia pedagogického dozoru alebo inej osoby, ktorá má oprávnenie vstupu do miestnosti pre výkon MS,
* žiak používa nedovolené pomôcky (mobil, písomnú prípravu tzv. ťaháky, rôznu

literatúru ...),

* žiak sa správa hlučne a obťažuje spolužiakov.

**Klasifikácia a hodnotenie:**

Klasifikácia žiaka na maturitnej skúške môže byť vyjadrená percentom úspešnosti alebo stupňom prospechu. Ak má maturitná skúška v danom predmete viac častí, hodnotí sa každá časť osobitne. Výsledné hodnotenie sa neurčuje. Určuje sa, či v príslušnom predmete žiak zmaturoval alebo nezmaturoval. Externá časť a každá forma internej časti maturitnej skúšky sa hodnotí osobitne a toto hodnotenie je uvedené aj na vysvedčení o maturitnej skúške. Externá časť a písomná forma internej časti sa hodnotí percentami úspešnosti.

Žiak úspešne vykoná MS z predmetu, ktorý má EČ a PFIČ MS, ak jeho hodnotenie

z ÚFIČ MS

* + nie je horšie ako stupeň prospechu 3 (dobrý) a v PFIČ MS získa viac ako 25 % z celkového počtu bodov alebo v EČ MS získa viac ako 33 % z celkového počtu bodov, alebo
  + je stupeň prospechu 4 (dostatočný) a v PFIČ MS získa viac ako 25 % z celkového počtu bodov a súčasne v EČ MS získa viac ako 33 % z celkového počtu bodov.

Žiak úspešne vykonal maturitnú skúšku, ak úspešne vykonal maturitnú skúšku zo všetkých predmetov maturitnej skúšky.

Žiakovi, ktorý sa zúčastnil OT EČ a PFIČ MS a úspešne vykonal MS sa vydá vysvedčenie o maturitnej skúške do desať dní od konania poslednej časti maturitnej skúšky. Na vysvedčení je uvedené hodnotenie žiaka v jednotlivých predmetoch externej časti maturitnej skúšky vrátane percentilu a všetkých foriem internej časti maturitnej skúšky. Na vysvedčení sa uvedie dátum konania poslednej časti maturitnej skúšky. Podmienky na to, aby žiak z daného predmetu na danej úrovni zmaturoval, presne určuje citovaný zákon a vyhláška.